《寓兴》
唐代·权德舆

弱冠无所就，百忧钟一身。世德既颠坠，素怀亦堙沦。

风烟隔嵩既，羸疾滞漳滨。昭代未通籍，丰年犹食贫。

敢求庖有鱼，但虑甑生尘。俯首愧僮仆，蹇步羞亲宾。

岂伊当途者，一一由中人。已矣勿复言，吾将问秋旻.

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。